laion/Wikipedia-Exotic huggingface dataset:
Rahva Raamatu Kirjastus

Rahva Raamatu Kirjastus on Eesti kirjastus, mis on välja kasvanud Rahva Raamatu raamatupoeketist. 2017. aastal alustas kirjastus tööd 12 raamatu kirjastamisega. Antakse välja nii väärtkirjanduse kordusväljaandeid kui ka uut tõlkekirjandust. Kirjastuse üks tegevussuundi on uute eesti keeles kirjutavate talentide otsimine ja nende loomingu avaldamine. https://blogi.rahvaraamat.ee/muu/raamatukauplusest-kirjastuseks/ Tutvustus Rahva Raamatu kodulehel. Vaadatud 25.05.2022.
Verner Oja

Verner Oja (7. november 1901 Pikakannu, Pindi vald, Võrumaa – 14. aprill 1991 Toronto, Kanada) oli eesti jurist. Ta õppis Võru Rahvahariduse Seltsi poeglaste gümnaasiumis (lõpetas aastal 1923). Osales Vabadussõjas. Õppis 1923–1927 Tartu Ülikooli õigusteaduskonnas ning kuulus Eesti Üliõpilaste Seltsi Põhjala ridadesse. 1927.–1941. aastal töötas ta Põlluministeeriumi ning Kohtu- ja Siseministeeriumi sekretärina, 1941.–1944. aastal Tallinna linnavalitsuse abisekretärina. Pages 1944. aastal suure põgenemise ajal koos abikaasa, poja Tõnis Oja ja tütrega Rootsi, kust siirdus 1949. aastal Kanadasse. Töötas ametnikuna ettevõttes Canadian National Railway, kust jäi 1966. aastal pensionile. Abiellus Laine Tobiasega. Verner Oja põrm on sängitatud Pindi kalmistule. Verner Oja isa oli Pindi vallakirjutaja Alfred Oja ja ema Liisa Oja (neiupõlvenimega Urmann), vennad Boris Oja, Edmunt Oja, Henn Oja ja Mart Oja ning õed Tiina Oja, Susanne Teder, Senta Kõiv, Ottilie Oja ja Aive Matvere. "Album Academicum Universitatis Tartuensis 1918-1944". "EFA.232.A.70.95".
Mart Oja

Mart Oja (15. juuli 1921 Pikakannu, Pindi vald, Võrumaa – 5. veebruar 2011 Kaunas, Leedu) oli soomepoiss. Ta õppis Pikakannu algkoolis, Võru Progümnaasiumis ja Võru Ühisgümnaasiumis. Läks koos Valdeko Salumi ja Ülo Rätsnikuga suuskadel 5. märtsil 1940 Rohuneemelt üle lahe Soome. Tema elust soomepoisina ja hiljem kirjutab Suomen Kuvalehti. Mart Oja isa on Alfred Oja ja ema Liisa Oja (neiupõlvenimega Urmann) ning vennad Verner Oja ja Edmunt Oja.
Victor Hedman

Victor Erik Olof Hedman (sündinud 18. detsembril 1990 Örnsköldsvikis) on Rootsi jäähokimängija, kes mängib kaitsjana NHL-i klubis Tampa Bay Lightning. Ta on klubi meeskonna asekapten. Ta alustas klubikarjääri Rootsi klubis Modo Hockey, mille koosseis debüteeris ta Rootsi kõrgliigas hooajal 2007–08. Järgmisel hooajal valiti ta liiga hooaja uustulnukaks. 2009. aastal valiti ta NHL-i draft '​is Lightningi poolt teise valikuna. Alates hooajast 2009–10 on ta kuulunud Lightningi põhikoosseisu. Hooajal 2016–17 andis Hedman NHL-is kaitsemängijatest enim väravasööte (56). 2017–18 põhihooajal lõi ta 17 väravat, millega oli Calgary Flamesi mängija Dougie Hamiltoni ja Philadelphia Flyersi mängija Ivan Provorovi kõrval sel hooajal enim värava löönud kaitsemängija. Samal hooajal pälvis Hedman liiga hooaja parimale kaitsemängijale antava James Norris Memorial Trophy. Hooajal 2019–20 tuli Hedman Lightningiga Stanley karika võitjaks. Ta pälvis Stanley karika väljalangemismängude väärtuslikumale mängijale antava Conn Smythe Trophy. Aastatel 2017, 2018 ja 2020 on ta valitud NHL-i tähtede mängule. Hooajal 2017–18 valiti ta NHL-i hooaja sümboolsesse koosseisu (NHL First All Star Team) ning hooaegadel 2016–17, 2018–19 ja 2019–20 on ta valitud NHL Second All Star Team '​i. 2015. aastal valiti ta Hedman Rootsi aasta jäähokimängijaks. Hooaja 2012–13 alguses toimunud NHL-i tööseisaku ajal mängis ta KHL-i klubis Astana Barõs. 2009. ja 2010. aastal võitis ta Rootsi kuni 20-aastaste koondisega juunioride maailmameistrivõistlustel hõbemedali. 2017. aastal tuli Hedman Rootsi jäähokikoondisega maailmameistriks. Lisaks võitis ta 2010. aasta maailmameistrivõistlustel pronksmedali.  Victor Hedman – pildid, videod ja helifailid Wikimedia Commonsis Victor Hedman NHL.com lehel Victor Hedman hockeydb.com lehel
Edmunt Oja

Edmunt Oja (6. märts 1911 Pikakannu, Pindi vald, Võrumaa – 5. november 1946 Norillagi vangilaager, Norilsk, Krasnojarski krai, Vene NFSV) oli eesti omavalitsustegelane. Lõpetas 1932. aastal Võru Rahvahariduse Seltsi Ühisgümnaasiumi. Pärast sõjaväeteenistust sai aastatel 1932–1933 reservohvitseri väljaõppe Sõjakoolis. Pälvis 1934. aastal lipniku auastme. Õppis 1936–1939 Tartu Ülikoolis õigusteadust (ei lõpetanud). Oli korporatsiooni Rotalia liige. Töötas Ahja vallasekretärina ning kuulus Kaitseliidu Võnnu malevkonda. Saksa okupatsiooni ajal kuulus Omakaitsesse. Arreteeriti NKVD poolt 4. novembril 1944 Tartumaal Kambja vallas. Eesti NSV Siseministeeriumi Vägede Sõjatribunal mõistis ta Vene NSFV Kriminaalkoodeksi §58-1a järgi süüdi ning talle määrati 25 + 5 aastat vabaduse kaotust. Suri 1946. aasta novembris Norillagi vangilaagris. Edmunt Oja isa oli Alfred Oja. Tema vennad olid Boris Oja, Verner Oja, Henn Oja ja Mart Oja ning õed Tiina Oja, Susanne Teder, Senta Kõiv ja Aive Matvere. Abikaasa Endla Oja (neiupõlvenimega Unt) töötas enne pensionile jäämist Tartu Riiklikus Ülikoolis. Album Academicum Universitatis Tartuensis 1918–1944 Maaleht
Aive Matvere

Aive Matvere (sünninimi Adeline Oja; 6. aprill 1914 Pikakannu, Pindi vald, Võrumaa – 23. jaanuar 1991 Väimela) oli eesti haridustegelane. Ta õppis aastatel 1928–1933 Võru Rahvahariduse Seltsi Eraühisgümnaasiumi humanitaarharus ning 1933–1935 Kehtna Kõrgemas Kodumajanduskoolis. Töötas Vana-Antsla Kodumajanduskoolis õpetajana ja Toompeal Eesti Vabariigi Siseministeeriumi allasutuses kokk-perenaisena. Oli abielus Oskar Matverega.
Ellen Niirman

Ellen Alide Niirman(n) (23. juuni (vkj) / 6. juuli 1907 Tallinn – 27. märts 1970 Tallinn) oli eesti prosaist. Ta sündis metallitöölise perekonnas. Mõnekuuselt jäi ta lastehalvatusse. 1915. aasta algul suri ta isa ning kuueliikmeline perekond jäi ainelisse kitsikusse. Ometi lõpetas ta 1928. aastal Tallinna Linna 2. Tütarlaste Gümnaasiumi ja õppis aastatel 1930–1932 Tartu Ülikooli filosoofiateaduskonnas, mille katkestas tuberkuloosi tõttu. Töötas eratunniandja ja repetiitorina, oli aastatel 1940–1941 kirjastus Pedagoogilise Kirjanduse ja 1941–1947 Eesti Kirjastuse korrektor, 1951–1966 Eesti NSV Teaduste Akadeemia Keskraamatukogu töötaja, viimati töötlemise ja kataloogide osakonna toimetaja. Märtsipommitamisel kaotas ta oma kodu koos raamatute ja muu kirjavaraga Tallinnas Luha tänaval, elas pärast seda mõnda aega Suure-Jaanis Viljandimaal. Mitu korda katkestas kehv tervis edaspidigi töid, viimase kuuldemängu lõpetas ta juba tulemusteta vähiravi lõpuosas. Novellide ja kuuldemängude autor: 1939 "Vaibunud tuuled", kuuldemäng 1942 "Punase kuu all", kuuldemäng 1944 "Vikerkaart mööda" (kuuldemäng; käsikiri pääses märtsipommitamisel, kuid läks hiljem kaduma) "Konna-Ella" (novell). Looming 3/ 1965 "Moonika ja meie" (novell). Looming 12/ 1966 "Leegike" (novell). Looming 8/ 1967 "Uus arveametnik" (novell). Edasi, 27. aprill 1969 1969 "Viis visiiti", kuuldemäng. Eesti Raadio, 26. veebruar 1970 1973 tehti selle põhjal telelavastus "Ma näen" (lavastaja Gunnar Kilgas) 1939 Tallinna Ringhäälingu kuuldemängude võistluse auhind (kuuldemäng "Vaibunud tuuled" eest) 1944 Eesti Kutsekogude peaosakonna väikenäidendite võistluse 1. auhind (kuuldemäng "Vikerkaart mööda" eest) 1965 Loomingu novellivõistluse 3. auhind (novell "Konna-Ella" eest) "Ellen Niirman" (nekroloog). Sirp ja Vasar nr 15, 10. aprill 1970. Lk 7 "9. märtsi tulikahjust päästetud käsikiri tõi auhinna". Eesti Sõna nr 167, 21. juuli 1944. Lk 4 "9. märtsi tulikahjust päästetud käsikiri tõi auhinna". Eesti Sõna nr 167, 21. juuli 1944. Lk 4 "Ellen Niirman" (nekroloog). Sirp ja Vasar nr 15, 10. aprill 1970. Lk 7 Vaime Kabur. "Niirman, Ellen, prosaist". // Eesti kirjarahva leksikon. Tallinn 1995. Lk 373 Album Academicum Universitatis Tartuensis 1918–1944 Haud Tallinna Rahumäe kalmistul
Alfred Oja (omavalitsustegelane)

Alfred Oja (16. juuni 1872 Koigera, Erastvere vald, Võrumaa – 29. detsember 1949 Tšeremhovo, Irkutski oblast, Vene NFSV) oli alates 1896. aastast mitu ametiaega Pindi vallakirjutaja. Lõpetas Võru linnakooli. Tegeles mesinduse ja ilmavaatlusega. Saadeti märtsiküüditamise ajal Siberisse. Alfred Oja vend on Robert Oja. Abiellus Pindi vallavanema Peeter Urmanni tütre Liisaga. "Vallavolikogu protokollid; EAA.3397.1.1; 1895-1902". Ago Ruus (august 2019). "Vana pilt jutustab: Alfred Oja - mesinduse pioneer Võrumaal". Võru Valla Teataja. "Eesti kommunismiohvrid 1940–1991".
Robert Oja

Robert Oja (2. oktoober 1881 Koigera, Erastvere vald, Võrumaa – 3. oktoober 1955) oli Kanepi koolmeister. Lõpetas Kanepi kihelkonnakooli. Sattus I Maailmasõjas Austrias sõjavangi. Töötas Erastvere Suureküla algkooli juhatajana aastatel 1901-1914, 1919-1943. Algatas Erastvere uue koolimaja ehituse (1927). Kuulus Erastvere vallavolikokku. Oli Kanepi Lauluseltsi juhtivtegelane ning üks Erastvere Ühispanga asutajaid. "Kanepi kultuurilugu".
Nieporęt

Nieporęt on küla Poolas Masoovia vojevoodkonnas Legionowo maakonnas, Nieporęti valla halduskeskus. Nieporęt asub Narewi jõele rajatud Zegrze veehoidla kaldal, Varssavi kesklinnast umbes 23 km põhjas. Nieporęt sai linnaõigused 1484. aastal, kuid kaotas need 18. sajandil. Nieporęt Encyklopedia PWN
Karniszyn

Karniszyn on küla Poolas Masoovia vojevoodkonnas Żuromini maakonnas Bieżuńi vallas. Karniszyn asub Bieżuńist umbes 2 km kirdes, Żurominist ligikaudu 10 km lõunas. Karniszyn sai linnaõigused 1519. aastal, kuid kaotas need enne 1662. aastat. https://bdl.stat.gov.pl/api/v1/data/localities/by-unit/071422537015-0112058?var-id=1639616&format=jsonapi, vaadatud 5.10.2022. Karniszyn Słownik historyczno-geograficzny ziem polskich w średniowieczu
Fugu

Fugu (jaapani keeles 河豚; 鰒; フグ) on jaapani roog, mida valmistatakse kerakala lihast. Fugu't serveeritakse peamiselt sashimi'na. Fugu sashimi valmistamiseks kasutatakse terava otsaga yanagi ba tüüpi sashiminuga fugu hiki, mille tera on tavalisest yanagi ba'st peenem ja painduvam. Seda hoitakse teistest nugadest eraldi. Kuigi fugu on Jaapanis delikatess, võib selle söömine olla eluohtlik, kuna kerakala on surmavalt mürgine. Seega tuleb kerakalast ettevaatlikult eemaldada mürgised osad, ilma et liha mürgitataks. Kerakala maks, munasarjad, olenevalt liigist ka silmad ja nahk sisaldavad närvimürki tetrodotoksiini, mis halvab ohvri lihased, kuigi ohver ise jääb teadvusele. Lõpuks ei suuda ohver enam hingata ja sureb lämbumise tõttu. Vastumürki teada ei ole, tavalisim ravivõte on ohvri hingamiselundkonna ning südame-veresoonkonna toetamine, kuni mürk on ainevahetuse käigus organismist eemaldatud. Kuigi kala maksa peetakse maitsvaimaks osaks, sisaldab see surmavas koguses mürki, mistõttu on Jaapanis alates 1984. aastast selle restoranis serveerimine keelatud. On tehtud kindlaks, et kerakala mürgisus tuleb sellest, et kala sööb tetrodotoksiiniliste bakteritega nakatunud loomi, mille vastu kalal endal tekib aja jooksul resistentsus. Fugu't on Jaapanis söödud juba sajandeid. Tokugawa šogunaadi ajal oli Edos (Tōkyō tollane nimi) ja selle mõjupiirkonnas fugu söömine keelatud, samal ajal Jaapani lääneosas, kus šogunaadi võim oli väiksem ja kerakala oli lihtsam saada, arendati paljusid valmistamisviise, et kala ohutult süüa. Meiji perioodil oli paljudes kohtades fugu söömine keelatud. Tänapäeval on fugu ainus roog, mida Jaapani keiser süüa ei tohi. Fugu valmistamine ja müük on Jaapanis rangelt reguleeritud. Alates 1958. aastast on litsents kohustuslik. Kõigepealt tuleb harjutada vähemalt kaks-kolm aastat õpipoisina, siis sooritada kahetunnine kirjalik eksam ja lõpuks 20-minutine praktiline eksam, mille jooksul peab praktikant kala puhastama, eemaldama mürgised osad ilma kalaliha mürgitamata, eraldama need teisele alusele, need märgistama ja seejärel panema lukustatud karpi, puhastatud kalafileest valmistama sashimi ja selle ära sööma. Ainult ligi 35% litsentsi taotlejatest läbib eksamid. Kala mürgised osad, mis pandi lukustatud karpi, viiakse tagasi varustajale, kes need hävitab keemilisel teel.
Hrõhori Halahan

Hrõhori Anatolijovõtš Halahan (ukraina keeles Григорій Анатолійович Галаган) on Ukraina sõjaväelane. 2020–2022 oli ta Ukraina erioperatsioonijõudude ülem. Jätkas teenistust SBU Alfa ülema asetäitjana. 2021 – Ukraina heaks tehtud sõjaväeteenistuse eest УКАЗ ПРЕЗИДЕНТА УКРАЇНИ №618/2021 Про відзначення державними нагородами України з нагоди Дня Збройних Сил України. Нагородити медаллю «За військову службу Україні ГАЛАГАНА Григорія Анатолійовича — генерал-майора», 03.12.2021. Указ Президента України № 358/2020 «Про призначення Г.Галагана командувачем Сил спеціальних операцій Збройних Сил України» УКАЗ ПРЕЗИДЕНТА УКРАЇНИ №530/2022 Про звільнення Г.Галагана з посади командувача Сил спеціальних операцій Збройних Сил України, 25.07.2022 Экс-командующий Сил специальных операций Галаган получил новую должность (vaadatud: 25.07.2022) УКАЗ ПРЕЗИДЕНТА УКРАЇНИ №618/2021 Про відзначення державними нагородами України з нагоди Дня Збройних Сил України. Нагородити медаллю «За військову службу Україні ГАЛАГАНА Григорія Анатолійовича — генерал-майора», 03.12.2021.
Kampinos

Kampinos on küla Poolas Masoovia vojevoodkonnas Lääne-Varssavi maakonnas, Kampinose valla halduskeskus. Kampinos asub Varssavi kesklinnast umbes 33 km läänes. Kampinosel olid linnaõigused aastatel 1414–1579. https://bdl.stat.gov.pl/api/v1/data/localities/by-unit/071413032032-0003197?var-id=1639616&format=jsonapi, vaadatud 5.10.2022. Jerzy Królikowski:Obok Puszczy pojawi się nowe miasto Kurier Kampionski, 21. juuli 2019
Gielniów

Gielniów on linn Poolas Masoovia vojevoodkonnas Przysucha maakonnas, Gielniówi valla halduskeskus. Gielniów asub Przysuchast ligi 11 km lääneloodes. Gielniów sai linnaõigused 1455. aastal, kuid kaotas need 1869. aastal. Gielniów sai linnaõigused tagasi 1. jaanuaril 2024. Wieś Gielniów w liczbach Polska w liczbach. Vaadatud 9. septembril 2023 Historia Powiat Przysuski Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Boćki

Boćki on küla Poolas Podlaasia vojevoodkonnas Bielski maakonnas, Boćki valla halduskeskus. Boćki asub Bielsk Podlaskist ligi 16 km edelas ja Białystokist umbes 54 km lõunas. Boćki sai linnaõigused 1509. aastal, kuid kaotas need 1934. aastal. Historia Portal Informacyjny Gminy Boćki
Sidra

Sidra on küla Poolas Podlaasia vojevoodkonnas Sokółka maakonnas, Sidra valla halduskeskus. Sidra asub Valgevene piirist ligi 13 km kaugusel, Sokółkast umbes 17 km põhjas ja Białystokist ligikaudu 51 km põhjaloodes. Sidra sai linnaõigused 1566. aastal Poola kuningalt Zygmunt II Augustilt. Sidra kaotas linnaõigused 1897. aastal. Historia Gmina Sidra
Rutki-Kossaki

Rutki-Kossaki on küla Poolas Podlaasia vojevoodkonnas Zambrówi maakonnas, Rutki valla halduskeskus. Rutki-Kossaki asub Zambrówist ligi 18 km kirdes ja Białystokist umbes 48 km läänes. Rutki-Kossaki sai linnaõigused 1760. aastal, kuid kaotas need enne 1810. aastat. https://bdl.stat.gov.pl/api/v1/data/localities/by-unit/062013814032-0405441?var-id=1639616&format=jsonapi, vaadatud 6.10.2022. Historia Urząd Gminy Rutki
Ruszczany

Ruszczany on küla Poolas Podlaasia vojevoodkonnas Białystoki maakonnas Choroszczi vallas. Ruszczany asub Choroszczist umbes 2,5 km ja Białystoki kesklinnast ligikaudu 14 km läänes. https://bdl.stat.gov.pl/api/v1/data/localities/by-unit/062013702015-0025299?var-id=1639616&format=jsonapi, vaadatud 5.10.2022.
Sztabin

Sztabin (leedu keeles Štabinas,Stabinis) on küla Poolas Podlaasia vojevoodkonnas Augustówi maakonnas, Sztabini valla halduskeskus. Sztabin asub Augustówist umbes 20 km lõunakagus ja Białystokist ligikaudu 62 km põhjas. Sztabin sai linnaõigused 1760. aastal, kuid kaotas need 1897. aastal. https://bdl.stat.gov.pl/api/v1/data/localities/by-unit/062013901072-0769960?var-id=1639616&format=jsonapi, vaadatud 5.10.2022. Sztabin Encyklopedia PWN
ORF III

ORF III (mõnikord ka ORF 3) on Austria rahvusringhäälingu Österreichischer Rundfunk telekanal. ORF 1 ORF 2 ORF Sport + orf3.at
ORF Sport +

ORF SPORT + (varem ORF Sport Plus) on Austria rahvusringhäälingu Österreichischer Rundfunk spordikanal. 2006–2011 2011– ORF 1 ORF 2 ORF III tv.orf.at/orfsportplus
Klovi palee

Klovi palee (ukraina keeles Кловський палац) on arhitektuurimälestis Kiievis.
Milejczyce

Milejczyce (ukraina keeles Мілейчиці, valgevene keeles Мілейчыцы) on küla Poolas Podlaasia vojevoodkonnas Siemiatycze maakonnas, Milejczyce valla halduskeskus. Milejczyce asub Valgevene piirist umbes 16 km kaugusel, Siemiatyczest 21 km idakirdes ja Białystokist 69 km lõunas. Milejczycet on esmamainitud 1136. aastal, linnaõigused sai 1516. aastal. Milejczyce kaotas linnaõigused 1897. aastal. Wieś Milejczyce w liczbach Polska w liczbach Historia Gmina Milejczyce
Joy of Satan

Joy of Satan on internetivõrgustik mis propageerib satanismi ja natsionaalsotsialismi. Joy of Satana asutas Maxine Dietrich (pseudonüüm). Joy of Satan usub et Saatan on blondide juuste ja valge nahaga kosmilist päritolu jumal kes lõi inimkonna. Joy of Satan käsitleb kristlust kommunismi kaksikvennana, sest nii Jeesus Kristlus kui ka Karl Marx olid rahvuselt juudid. Ingliskeelne koduleht Eestikeelne koduleht
Miastkowo

Miastkowo on küla Poolas Podlaasia vojevoodkonnas Łomża maakonnas, Miastkowo valla halduskeskus. Miastkowo asub Łomżast umbes 16 km läänes. Miastkowot on esmamainitud 1413. aastal. Miastkowo sai linnaõigused enne 1735. aastat, kuid kaotas need 1801. aastal. https://bdl.stat.gov.pl/api/v1/data/localities/by-unit/062013807032-0401785?var-id=1639616&format=jsonapi, vaadatud 5.10.2022. Historia Urząd Gminy Miastkowo
Ö1

Österreich 1 (Ö1) on Austria ringhäälingu Österreichischer Rundfunk (ORF) saksakeelne peamine raadiojaam. 1992-2017 1992-2017 2017- "Alte Musik – neu interpretiert" - muusika otse ORF KulturCafést "Ambiente – von der Kunst des Reisens" - reisimine (Lääne-Euroopa) "Apropos Oper" - muusika; Viini Riigiooperi raadiosaade "Contra – Kabarett und Kleinkunst" - teater "Der Guglhupf" - satiir, kabaree (kuni 2009) "Diagonal – Radio für Zeitgenoss/innen" - kultuur ja ühiskond "Dimensionen – die Welt der Wissenschaft" - teadussaade "Du holde Kunst" - kultuur, kunstnike ja nende töö esitamine "Erfüllte Zeit" - religioon "Ex libris – das Bücherradio" - kirjandus "Ganz Ich - Wohlfühlen mit Ö1" - tervislik eluviis "gehört.gewusst. - das Ö1 Quiz" - mälumäng "help - das Konsumentenmagazin" - tarbijateave ning nõuanded "Hörbilder" - geograafia "Kabarett direkt" - kultuur "Ö1 Klassik-Treffpunkt" - intervjuud otse ORF KulturCafést "Kontext – Sachbücher und Themen" - informatsioon "Kunstradio – Radiokunst" - kunst "Leporello: Menschen – Moden – Lebenskunst" - kultuur "Matinee live" - muusika "matrix – computer & neue medien" - infotehnoloogia, arvutid "Menschenbilder" - ühiskond "Mittagsjournal" - keskpäevased uudised "Moment – Leben heute" - ühiskond "Morgenjournal" - hommikused uudised "Motive – aus dem evangelischen Leben" - protestantism "Pasticcio" - muusika "Patina" - materjal ORF arhiivist "Praxis – Religion und Gesellschaft" - religioon ja ühiskond "Radiogeschichten" - biograafiad "Radiodoktor - das Ö1 Gesundheitsmagazin" - tervis "Radiokolleg" - informatsioon "Religion Aktuell" - religioon "Rudi Radiohund" - lastesaade "Spielräume" - muusika "Synchron – das Filmmagazin" - filmiarvustused "Terra incognita" - riigid ja kultuurid "Texte – neue Literatur aus Österreich" - Austria kirjandus "Tonspuren" - kultuur "Von Tag zu Tag" - ajalugu Hitradio Ö3 FM4 Radio Burgenland Radio Kärnten Radio Niederösterreich Radio Oberösterreich Radio Salzburg Radio Slovenski Radio Steiermark Radio Tirol Radio Vorarlberg Radio Wien oe1.orf.at radiothek.orf.at/oe1 oe1.orf.at/programm
Blake Coleman

Blake Coleman (sündinud 28. novembril 1991 Planos Texases) on USA jäähokimängija, kes mängib keskründajana NHL-i klubis Calgary Flames. Aastatel 2009–2011 mängis ta United States Hockey League'is. Aastatel 2011–2014 mängis ta neli hooaega Miami Ülikooli jäähokimeeskonnas. 2011. aastal valis New Jersey Devils ta NHL-i draft '​is 75. valikuna. 2015. aastal liitus ta New Jersey Devilsi noorteklubiga Albany Devils, mis mängis American Hockey League'is. NHL-is debüteeris Coleman New Jersey Devilsi meeskonnas hooajal 2016–17. Esimese värava lõi ta liigas 26. märtsil 2017 mängus Dallas Starsi vastu. 2020. aasta veebruaris siirdus ta Tampa Bay Lightningi. Aastatel 2020 ja 2021 võitis ta Lightningiga Stanley karikavõistlused. 2021. aasta juulis sõlmis ta kuueaastase lepingu Calgary Flamesiga. 2018. aasta maailmameistrivõistlustel võitis Coleman USA jäähokikoondise koosseisus pronksmedali. "Blake Coleman signs for six years with Calgary Flames". rawcharge.com. 28.7.2021. Vaadatud 19.10.2021 Blake Coleman NHL.com lehel Blake Coleman hockeydb.com lehel
Berżniki

Berżniki on küla Poolas Podlaasia vojevoodkonnas Sejny maakonnas Sejny vallas. Berżniki asub Leedu piirist umbes 3 km kaugusel, Sejnyst umbes 8,5 km idakagus. Berżniki sai linnaõigused 1551. aastal. Berżniki kaotas linnaõigused 1805. aastal. https://bdl.stat.gov.pl/api/v1/data/localities/by-unit/062013909052-0767902?var-id=1639616&format=jsonapi, vaadatud 6.10.2022. Berżniki po ćwierćwieczu odzyskały oświetlenie. Początek odrodzenia suwalki24.pl Berżniki Suwalszczyzna
Anthony Cirelli

Anthony Cirelli (sündinud 15. juulil 1997 Woodbridge'is Ontario provintsis) on Kanada jäähokimängija, kes mängib keskründajana NHL-i klubis Tampa Bay Lightning. Aastatel 2014–2017 mängis ta Ontario Hockey League'i klubis Oshawa Generals, kellega võitis 2015. aastal Memorial Cup'i. Hooaja 2016–17 teises pooles mängis ta Erie Ottersiga, kellega võitis hooaja lõpus Memorial Cupi. 2015. aastal valiti ta NHL-i draft '​is Lightningi poolt 72. valikuna. Suurema osa hooajast 2017–18 mängis ta Lightningi noorteklubis Syracuse Crunch American Hockey League'is. NHL-is tegi ta Lightningi meeskonnas debüüdi 1. märtsil 2018 mängus Dallas Starsi vastu ja lõi selles mängus ka värava. Järgmisel hooajal mängis ta Lightningi põhikoosseisus ning ta valiti liiga hooaja uustulnukate sümboolsesse koosseisu (NHL All-Rookie Team). 2017. aastal võitis Cirelli Kanada kuni 20-aastaste koondisega juunioride maailmameistrivõistlustel hõbemedali. 2019. aasta maailmameistrivõistlustel võitis ta hõbemedali Kanada jäähokikoondise koosseisus. Anthony Cirelli NHL.com lehel Anthony Cirelli hockeydb.com lehel
Barclay Goodrow

Barclay Goodrow (sündinud 26. veebruaril 1993 Torontos) on Kanada jäähokimängija, kes mängib NHL-i klubis New York Rangers ründajana paremäärel. Aastatel 2009–2014 mängis ta Ontario Hockey League'i klubis Brampton Battalioni (viimasel hooajal North Bay Battalionis). 2014. aasta märtsis sõlmis ta lepingu NHL-i klubiga San Jose Sharks. 9. detsembril 2014 lõi ta mängus Edmonton Oilersi vastu oma esimese värava NHL-is. Hooaegadel 2015–16 ja 2016–17 mängis Goodrow põhiliselt Sharksi noorteklubis San Jose Barracuda American Hockey League'is. 2016. aastal osales ta AHL-i tähtede mängul. 2020. aasta veebruaris liitus ta Tampa Bay Lightningiga. Aastatel 2020 ja 2021 võitis ta klubiga Stanley karikavõistlused. 2021. aasta juulis müüdi tema mängijaõigused New York Rangersile, misjärel sõlmis ta klubiga kuueaastase lepingu. "Rangers agree to terms with Barclay Goodrow". nhl.com. 22.7.2021. Vaadatud 23.10.2021 Barclay Goodrow NHL.com lehel Barclay Goodrow hockeydb.com lehel
Małyń

Małyń on küla Poolas Łódźi vojevoodkonnas Poddębice maakonnas Zadzimi vallas. Małyńi on esmamainitud 1392. aastal. Małyń sai linnaõigused 1549. aastal, kuid kaotas need 1654. aastal. Małyń Foto Kresy
Narewka

Narewka (valgevene keeles Нараўка) on küla Poolas Podlaasia vojevoodkonnas Hajnówka maakonnas, Narewka valla halduskeskus. Narewka asub Valgevene piirist 11 km kaugusel, Hajnówkast 16 km kirdes ja Białystokist umbes 53 km kagus. Narewkal olid linnaõigused 19. sajandi esimesest poolest kuni 1875. aastani. https://bdl.stat.gov.pl/api/v1/data/localities/by-unit/062013805092-0036950?var-id=1639616&format=jsonapi, vaadatud 5.10.2022.
Jeleniewo

Jeleniewo on küla Poolas Podlaasia vojevoodkonnas Suwałki maakonnas, Jeleniewo valla halduskeskus. Jeleniewo asub Leedu piirist umbes 15 km kaugusel ja Venemaa (Kaliningradi oblasti) piirist ligi 20 km kaugusel, Suwałkist 11 km põhjas. Jeleniewo sai linnaõigused 1780. aasta paiku, kuid kaotas need 1800. aastal. https://bdl.stat.gov.pl/api/v1/data/localities/by-unit/062013912032-0759280?var-id=1639616&format=jsonapi, vaadatud 6.10.2022. Zabytki kultury materialnej Gmina Jeleniewo